ZAVEŠTANJE

Zaveštanje predstavlja izraz slobodne volje zaveštaoca u pogledu sudbine njegove imovine nakon njegove smrti. Zaveštanjem zaveštalac određuje koja će se lica nakon njegove smrti smatrati njegovim naslednicima te koja će lica postati univerzalni sukcesori njegove imovine. Zakonsko nasleđivanje u pravnom sistemu Republike Srbije predstavlja pravilo, zaveštanje jeste dozovoljeno zakonom ali ono predstavlja sekundaran i manje zastupljen način raspoređivanja zaveštaovčeve imovine na naslednike.

Zakon o nasleđivanju garantuje slobodu zaveštanja ali tu slobodu ograničava postavljanjem obaveznih, imperativnih normi o nužnom delu tj. o obavezi da se određeni deo imovine zaveštaoca ipak prenese na njegove zakonske naslednike. Nad delom imovine koji nije obuhvaćen ovim nužnim delom Zaveštalac ima punu slobodu raspolaganja i može je rasporediti u potupnosti prema svom nahođenju. U slučaju povrede nužnog dela, tj. raspolaganja testamentom ili poklonom koja idu na štetu lica u čiju je korist nužni deo ustanovljen, ona imaju pravo da zahtevaju svoj nužni deo, izražen u novcu, od lica u čiju je korist raspolaganje koje nužni deo vređa učinjeno.

Zakon o nasleđivanju propisuje da zaveštanje može sačiniti poslovno sposobno lice koje je starije od 15 godina i sposobno je za rasuđivanje. Zaveštalac mora zaveštanje učiniti sa stvarnom i ozbiljnom voljom, tj. mora biti svestan posledica ovako učinjenog raspolaganja.

Zaveštanje se mora dati tako da u sebi sadrži postavljanje univerzalnog naslednika. To je osnovni deo zaveštanja i bez njega ono nema nikakvog značaja – dakle, mora se imenovati lice koje će nakon smrti zaveštaoca postati njegov naslednik i to mora biti učinjeno jasno sa naznačenjem imena i drugih potrebnih podataka tog lica. Zaveštalac može u svom zaveštanju postavljati uslove i rokove svojim naslednicima.

Zaveštanje se može opozvati u svakom trenutku, jednostavnom izjavom volje. U slučaju postojanja više zaveštanja, zaveštanje sa kasnijim datumom će imati prevagu.

Neke forme zaveštanja poznaju obavezu postojanja zaveštanjih svedoka, tj. lica koja pristustvuju sačinjavanju zaveštanja i svedoče o tome da je zaveštalac potpisao pismeno koje zaveštanje sadrži te izjavio da sadržaj tog pismena predstavlja njegovu volju za slučaj smrti. Ova lica moraju biti punoletna, poslovno sposobna i pismena (osim u slučaju usmenog zavšetanja). Zaveštajni svedoci ne mogu biti krvni srodnici zaveštaoca u pravoj liniji, u pobočnoj liniji do četvrtog stepena, tazbinski srodnici do drugog stepena, srodnik po usvojenju, supružnik, bivši supružnik, vanbračni partner, bivši vanbračni partner, staralac, bivši staralac, štićenik, bivši štićenik. Ovaj krug lica se ne odnosi na svedoke za usmeno zaveštanje.

Zakon o nasleđivanju poznaje sledeće forme zaveštanja:

* Svojeručno zaveštanje – zaveštanje koje ostavilac lično napiše i potpiše
* Pismeno zaveštanje pred svedocima – zaveštanje koje je po uputstvu zaveštoca sačinilo drugo lice u pismenom obliku a koje je pred dva zaveštajna svedoka zaveštalac pročitao, prihvatio za svoje i potpisao.
* Sudsko zaveštanje – zaveštanje dato pred sudom
* Konzularno zaveštanje – zaveštanje dato pred konzularnim predstavnikom
* Javnobeležničko zaveštanje – zaveštanje dato pred javnim beležnikom i sačinjeno u formi javnobeležničkog zapisa
* Međunarodno zaveštanje – je zaveštanje koje mora biti sačinjeno u pismenom obliku ali može biti sačinjeno na ma kom jeziku. Lica ovlašćena za sastavljanje ovog zaveštanja su sudija, konzularni predstvnik, kapetan broda kao i vojni komandant. Specifičnost ovog zaveštanja je u tome
* Brodsko zaveštanje – zaveštanje sačinjeno pred komandantom broda
* Vojno zaveštanje – zaveštanje sačinjeno pred vojnim komandantom
* Usmeno zaveštanje - zaveštanje dato u izuzetnim okolnostima koje su onemogućila zaveštaoca da zaveštanje sačini u nekoj drugoj, pismenoj formi (npr. elementarna nepogoda, ratna dejstva itd). Ovo zaveštanje se daje pred tri svedoka (koja ne moraju čak ispunjavati ni uslove za zaveštanje svedoke a sve iz razloga vanrednosti situacije) koji su u obavezi da u roku od trideset dana od prestanka prilika u kojima je zaveštanja nastalo , zabeleže zaveštaočevu volju i saopšte je sudu.

Što se međunarodnopravnih efekata sastavljanja testamenta tiče, Zakono o rešavanju sukoba zakona sa propisima drugih zemalja propisuje da je za nasleđivanje merodavno je pravo države čiji je državljanin bio ostavilac u vreme smrti a da je za sposobnost za pravljenje testamenta merodavno je pravo države čije je državljanstvo zaveštalac imao u momentu sastavljanja testamenta.

Testament je punovažan u pogledu oblika (forme) ako je punovažan po jednom od sledećih prava:

1) po pravu mesta gde je testament sastavljen;

2) po pravu države čiji je državljanin bio zaveštalac bilo u vreme raspolaganja testamentom bilo u vreme smrti;

3) po pravu zaveštaočevog prebivališta bilo u vreme raspolaganja testamentom bilo u vreme smrti;

4) po pravu zaveštaočevog boravišta bilo u vreme raspolaganja testamentom bilo u vreme smrti;

5) po pravu Republike Srbije

6) za nepokretnost - i po pravu mesta gde se nepokretnost nalazi.

Opozivanje testamenta je punovažno u pogledu oblika ako je taj oblik punovažan po bilo kom pravu prema kome je, u skladu prethodno navedenim, testament mogao biti punovažno sastavljen.